पाएं अपने शहर की ताज़ा ख़बरें और फ्री ई-पेपरडाउनलोड करें
माैसम में बदलाव ने गर्मी से थाेड़ी राहत दी है। राजस्थान पर बने साइक्लोनिक सर्कुलेशन से माैसम में बदलाव आ गया है। अरब सागर से आई नमी उमस बढ़ गई थी। गुरुवार को दोपहर बाद बादल छाए रहे, लेकिन शहर में नहीं बरसे। आस-पास के गांव में कुछ देर तक बूंदाबांदी हुई। इस बीच 16 किलोमीटर प्रतिघंटा की रफ्तार से धूल भरी हवाएं चलींं। माैसम विभाग के अनुसार 10 मई तक बीच-बीच में बादल छाने और बूंदाबांदी के आसार बन रहे हैं।
बता दें कि राजस्थान पर बने साइक्लोनिक सर्कुलेशन के कारण माैसम में उतार-चढ़ाव आ रहे हैं। दिन में आंशिक रूप से बादल छाए रहे। इस कारण धूप अपना असर ज्यादा नहीं दिखा सकी। 24 घंटे पहले अधिकतम तापमान जहां 40.0 डिग्री था। वह गुरुवार काे एक डिग्री लुढ़ककर 39 डिग्री आ पहुंचा।
बादलवाई व बौछारों के बाद न्यूनतम तापमान में भी बुधवार की अपेक्षा गुरुवार शाम को .2 डिग्री की हल्की गिरावट दर्ज की गई। चौ. चरण सिंह हरियाणा कृषि विश्वविद्यालय हिसार के कृषि मौसम विभाग के अध्यक्ष डॉ. एमएल खीचड़ के अनुसार अभी कुछ दिन माैसम परिवर्तनशील रहेगा।
शुक्रवार काे तेज हवाओं और गरज संग हल्की से मध्यम बारिश के आसार बन रहे हैं। उधर लोहारू उपमंडल के गांव में गुरुवार को 2 से 5 एमएम तक बारिश हुई है। इस बारिश से तापमान में 5 डिग्री तक की गिरावट आ गई। वही यह बारिश कपास की फसलों के लिए फायदेमंद होगी।
क्षेत्र के सभी गांवों में गुरुवार को दोपहर में 2 से 5 एमएम तक बारिश हुई है। इस बारिश से कपास व सब्जी की फसलों में खूब फायदा होगा और इस बारिश ने कपास की फसलों में छिड़काव का काम कर दिया है। गर्मी के सीजन की पहली बारिश से तापमान में भी काफी गिरावट आई है और आमजन को गर्मी से राहत मिली है।
किसानों का कहना है की यदि बारिश 10 एमएम तक हो जाती है तो भी मूंग व बाजरे की बिजाई कर सकते थे। गौरतलब है कि उपमंडल के अधिकतर गावों में भूजल स्तर गिरने से पेयजल के कृषि के लिए सिंचाई के पानी का संकट पैदा हो गया है और अब अधिकतर किसान बारिश पर ही निर्भर हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva zho_Hant eng_Latn